b'\n_START_ARTICLE_\nLeni Robredo\n_START_SECTION_\nPagkabata at edukasyon\n_START_PARAGRAPH_\nIpinanganak si Maria Leonor Santo Tomas Gerona noong Abril 23, 1964 sa Naga, Camarines Sur. Panganay siya sa tatlong anak ng retiradong hukom na si Antonio Gerona at Salvacion Sto. Tomas._NEWLINE_Nag-aral si Gerona sa Universidad de Sta. Isabel sa Lungsod ng Naga, at nakapagtapos ng elementarya noong 1978, at mula sa mataas na paaralan noong 1982. Nakapagtapos siya ng antas sa ekonomika mula sa UP Paaralan sa Ekonomiks sa Unibersidad ng Pilipinas Diliman noong 1986. Pagkatapos noon ay kumuha siya ng Master Degree sa business administration sa Kolehiyo ng San Beda bago siya nag-aral ng batas sa Unibersidad ng Nueva Caceres, at nakapagtapos noong 1992.\n_START_SECTION_\nPersonal na buhay\n_START_PARAGRAPH_\nKilala si Leni Robredo sa kanyang payak na pamumuhay. Naging asawa siya ni Jesse Robredo, na nakilala niya habang siya ay nagtatrabaho sa Bicol River Basin Development Program, mula 1987 hanggang sa kamatayan nito noong 2012. Mayroon silang tatlong anak, sina Jessica Marie, Janine Patricia, at Jillian Therese.'